În comunicatul transmis, Béla Simon a precizat: la această acţiune au participat 69 de anchetatori financiari, membri ai gărzii financiare şi ai forţelor speciale, care au efectuat percheziţii în mai multe locaţii.
Membrii bandei foloseau echipamente profesionale, dispozitive de vedere pe timp de noapte şi transmiţătoare, în unele cazuri au închiriat maşini antemergători pentru a asigura trecerea liberă a vehiculelor încărcate cu produse din tutun – a precizat referentul.
Conform suspiciunilor, aproximativ 50 000 de pachete de ţigări neimpozitate, introduse în ţară prin frontiera verde, au fost stocate în depozite şi vândute, cauzând prejudicii de peste 100 de milioane de forinţi (251 400 de euro) bugetului ungar.
În acest caz, anchetatorii financiari au interogat patru persoane suspectate de spălare de bani în valoare deosebit de mare, în scopuri comerciale, două persoane fiind puse în arest preventiv până la încheierea procedurii. NAV continuă investigaţiile pentru a depista sistemul de relaţii al contrabandiştilor de ţigări.